Az első magyar praeglacialis madárfauna. 



Irta : Dr. Lambrecht Kálmán. 

 Négy szövegképpel. 



Az ujabban felszinre került negyedkori faunák emlős- és puhatestû- 

 maradványainak beható tanulmányozása a búvárok egy részében azt a 

 meggyőződést érlelte meg, hogy Penck és BRÜCKNER-nek a jégkorsza- 

 kot — lokális észleletek alapján — négy szakaszra: a Günz, Mindéi, Riss 

 és Würm szakaszokra osztó elmélete nem áll összhangban a megismert 

 faunákból vonható phylogenetikai és zoogeographiai következtetésekkel, 

 hogy tehát a geológiai negyedkor új magyarázatot igényel. 



Legsürgősebben azok a leletek kényszerítenek az új magyarázat 

 keresésére, a melyek a jegesedést megelőző időszakból maradtak fenn, 

 vagyis abból az időszakból, a mely a legfelső pliocaen és legalsó pleisto- 

 caen közötti átmenetet képviseli. Ezt az átmeneti időszakot az angol 

 palaeontologusok nyomán praeglacialis időszak névvel jelöljük. 



Már a chronologiai sorrend is arra enged következtetni, hogy azok- 

 ban a rétegekben, amelyek az átmeneti időben rakódtak le, sok tekin- 

 tetben még a pliocaenre emlékeztető faunákat fogunk találni, a mint ez be is 

 igazolódott.! A praeglacialis fauna tehát mintegy átmenetnek tekinthető 

 a melegebb, félsivatagi (subtrópusi) klima faunájából a pleistocaen erdei 

 faunába, a későbbi, glaciális szakasz faunája arktoalpin jellegű, a post- 

 glacial is szakasz faunája pedig artikus és subarktikus tundrák és step- 

 pék jellegét viseli magán s fokozatos átmenetül szolgál a mérsékelt klima 

 erdei faunájához. Ekkor az arktikus és subarktikus fajok fokozatos vissza- 

 vonulásával Európában kialakul a mai palaearktikus fauna. 



A praeglacialis emlősfaunák eddigi eredményeit az úttörő nehéz 

 munkájával foglalta össze dr. kormos tivadar barátom idézett dolgoza- 

 taiban. Az újabb időben napvilágra került magyarországi praeglacialis 

 faunák madármaradványai kötelességemmé tették, hogy a kérdéssel a 

 palaeo-ornithologia szempontjából foglalkozzam. Ezért mindenekelőtt arra 

 törekedtem, hogy az eddig ismert praeglacialis madárfaunákat áttekint- 



' Részletesen kifejti ezt DR. Kormos Tivadar «A magyarországi preglaciális 

 fauna származástani problémája» cimíi tanulmányában (Koch emlékkönyv, Budapest, 

 1912. pp. 45—58); megjelent bővítve «Die phylogenetische und zoogeographische Be- 

 deutung präglazialer Faunen» c. alatt is (Verh. d. k. k. Zoolog. Bot. Ges. in Wien, 

 Jahrg. 1914. p. 218-238.) 



